b'\n_START_ARTICLE_\nSlaget ved Big Black River Bridge\n_START_SECTION_\nBaggrund\n_START_PARAGRAPH_\nDa de trak sig tilbage efter nederlaget ved Champion Hill n\xc3\xa5ede de konf\xc3\xb8dererede til Big Black River Bridge om natten den 16.-17. maj 1863. Pemberton gav brigadegeneral John S. Bowen ordre til at bemande bef\xc3\xa6stningerne p\xc3\xa5 den \xc3\xb8stlige bred af floden med tre brigade og forsinke unionens forf\xc3\xb8lgelse.\n_START_SECTION_\nSlaget\n_START_PARAGRAPH_\nTre divisioner fra generalmajor John A. McClernands 13. Korps rykkede ud fra Edwards Station (nu byen Edwards, Mississippi) om morgenen den 17. maj. Korpset st\xc3\xb8dte p\xc3\xa5 de konf\xc3\xb8dererede, som var forskanset bag bomuldsballer og med abatis og en bayou foran sig. De gik i d\xc3\xa6kning da fjendens artilleri begyndte at skyde. Unionens brigadegeneral Michael K. Lawler formerede sin 2. brigade fra Eugene A. Carrs 14. division, som str\xc3\xb8mmede ud af en bugtning foran de konf\xc3\xb8dererede troppers front gennem vand til livet og op p\xc3\xa5 fjendens brystv\xc3\xa6rn, som blev holdt af brigadegeneral John Vaughns \xc3\x98stlige Tennessee brigade._NEWLINE_Forvirret og ramt af panik begyndte rebellerne at tr\xc3\xa6kke sig tilbage over Big Black River ad to broer: jernbanebroen og dampskibet Dot, som blev anvendt som bro over floden. S\xc3\xa5 snart de var krydset satte de konf\xc3\xb8dererede ild til broerne for at forhindre en t\xc3\xa6t forf\xc3\xb8lgelse fra unionstropperne. De flygtende konf\xc3\xb8dererede, som ankom til Vicksburg senere p\xc3\xa5 dagen var fuldst\xc3\xa6ndig uorganiserede.\n_START_SECTION_\nEfterspil\n_START_PARAGRAPH_\nUnionens styrker tog omkring 1.700 fanger ved Big Black, og mange druknede, et tab, som de konf\xc3\xb8dererede havde sv\xc3\xa6rt ved at klare. Under halvdelen af de konf\xc3\xb8dererede som havde k\xc3\xa6mpet ved Champion Hill n\xc3\xa5ede ind i stillingerne ved Vicksburg. Dette slag afgjorde Vicksburgs sk\xc3\xa6bne: den konf\xc3\xb8dererede styrke var indesluttet i Vicksburg.'